Garbos hemmeligheter stilles ut i Stockholm
ARTIKKELEN ER OVER TRE ÅR GAMMEL Her dukker også hennes hemmelige plagg, som herrepysjene opp. Mytene om Garbo er utallige. Hennes seksuelle legning er en av dem. Greta Garbo var en av de første forfulgte forfulgte idolene. Nå stilles det som trolig er verdens største private samling av Garbo-fotografier og Garbo-effekter ut i sin helhet på fotogalleriet Fotografiska i Stockholm. Her er også blant annet Greta Garbos ekstremt sjeldne signatur. Les også: Bo blant Greta Garbos kjoler på svensk «kjendishotell»Hundretalls portretter, paparazzibilder, avisbilder og Greta Garbo-eiendeler stilles ut på Fotografiska i sommar. Greta Garbo dro seg tidlig unna rampelyset og ble et mysterium allerede under sin livstid. Garbo var en av verdens største filmstjerner under 1920- og 1930-talen. Hun fikk fire Oscarsnominasjoner. Hun var også kjent som den rikeste kvinnen i USA som selv hadde tjent sin formue. Greta Louise Gustafsson het hun før hun ble berømt. Faren var toalettvasker og moren sydame. Så hun gjorde en utrolig reise til en verden som var fjern fra den virkeligheten hun vokste opp i. 17 år gammel kom hun inn på Dramaten i Stockholm og hun filmdebuterte i «Luffar-Petter» i 1922, men «Gösta Berlings saga» ble hennes gjennombruddsfilm som førte henne til den internasjonale scenen. Her spilte hun i en rekke legendariske filmer, som «Anna Karenina», «Mata Hari» og «Kameliadamen». Allerede i 1942 trakk hun seg tilbake og levde et anonymt liv til hun døde i New York 15. april 1990.Ni år etter sin død ble hun begravet på Skogskirkegården i Stockholm, i juni 1999. Gray Reisfield, Greta Garbos niese, var den som etter mange års leting fant den ideelle gravplassen til sin berømte tante. Greta Garbo ble født i Stockholm i 1905. Hun emigrerte til USA i 1923 og ble amerikansk statsborger. På toppen av sin berømmelse trakk hun seg tilbake fra offentligheten. Hun gikk ikke på filmpremierer, svarte ikke på beundrerbrev, ga ikke intervjuer og skrev i prinsipp aldri autografer. Ett unntak gjorde hun når hun undertegnet et brev til sin gamle lærer fra folkeskolen. Sammen med Audrey Hepburn og Humprey Bogart er hun av American Film Institute kåret til en av de 50 største filmlegendene noensinne. Det er reklamemannen Lars Nordin som for første gang stiller ut hele sin Garbosamling – resultatet av to ti-år med Garbo-samling.Blant funnene er altså Greta Garbos underskrift, en av 1900-tallets mest attraktive siden den sky verdensstjernen i prinsippet aldri skrev autografer. For Lars Nordins del begynte fasinasjonen for gåten Garbo under tenårene på 1960-tallet under familiens julefeiring. – På formiddagen på julaften pleide det å vises Garbo-filmer som vi så på mormors svarthvite TV. Jeg husker at jeg alltid var så fascinert av filmen, men ikke hang med i handlingen etter som jeg bare studerte henne. Jeg syntes hun var så jævlig lekker, sier han til Dagens Nyheter som omtaler den unike utstillingen. For 20 år siden kom Nordin over en avisannonse der en eldre dame solgte Garbo-fotografier. Kvinnen viste seg å ha en datter i New York som hadde arvet en hel container med Garbosaker fra sin venninne Alice Vrbsky, en hengiven beundrer av Greta Garbo som i mange år skrev brev til henne hver dag. Steg for steg har Lars Nordin kjøpt opp arvegodset i et ønske om at samlingen ikke skulle splittes. Fotografiskas utstillingsansvarlige Pauline Benthede sier til Dagens Nyheter at hun ser paralleller mellom Greta Garbos forhold till offentligheten og vår tids kjendiskultur. – Selv om det ikke fantes sosiale medier dengang fantes det paparazzifotografer. Slike bilder viser når Greta Garbo for alt i verden ikke ville bli betraktet, men bare være i fred. Garbo var en av de første forfulgte idolene, sier hun.I utstillingen inngår Greta Garbos to lyseblå herrepyjamas fra Christian Dior, et kontroversiellt plagg for en kvinne på den tiden. Ifølge Lars Nordin er Garbos herrepysjamas ett av flera androgyne innslag i hennes liv. At Greta Garbo skulle hatt et forhold til den kvinnelige forfatteren Mercedes de Acosta på amerikanske Rosenbach Museum ble problematisert i 2000 der 55 brev, 17 kort og 15 telegrammer fra Garbo til Acosta ble utstilt. Men både utstillingsansvarlige Pauline Benthede og Garbo-samleren Lars Nordin mener at hennes seksuelle legning kan man bare spekulere rundt, skriver Dagens Nyheter. Dermed holdes Garbos myte holdes intakt.
Hun var en av de første forfulgte idolene. Nå stilles verdens største private samling av Garbofotografier og hemmeligheter ut i Stockholm.